Eisini skal Býarbókasavnið bjóða umstøður, umhvørvi og kunning, sum vekir forvitni og áhuga fyri luttøku í samfelag og mentanarlívi. Sum arbeiðspláss skal Býarbókasavnið vera eitt stað, har starvsfólkini sleppa at royna seg yrkisliga og persónliga, og har tey verða vird og sædd bæði sum menniskju og sum fakfólk. Um Býarbókasavnið Søga 1969 • Tórshavnar kommuna setti Býarbókasavnið á stovn 1. apríl. 1990 • Bókasavnið leigaði eina hálva hædd afturat. 1993 • Hølini vórðu aftur víðkað, og bókasavnið var nú 813 fermetrar í 4 hæddum. 1998 • Alt tilfarið varð skrásett á teldu. 2009 • Kommunan keypti tann partin av bygninginum, sum áður var leigaður. 2010 • Farið varð undir umbygging av hæddini út til Niels Finsens gøtu. 2011 • Gøtuhæddin varð tikin í nýtslu í apríl sum partur av Býarbókasavninum 2011 • Sjálvgreiðslur til útlán og innlating av bókum vórðu tiknar í nýtslu í mai. Bókasavnið hevur samstarv við fleiri stovnar í kommununi um útlán. 11½ ársverk eru á bókasavninum, tey eru býtt soleiðis: 4 ársverk til skrivstovufólk, 6½ ársverk til bókavørðir og 1 ársverk til býarbókavørðin. Í hesum størvum eru sett 14 fólk. 9 skúlabókasøvn í Tórshavnar kommunu og Kollafjarðar bygdar- og skúlabókasavn samstarva við Býarbókasavnið.